Το σπίτι βρίσκεται εντός ενός πολύ όμορφου αμφιθεατρικού κτήματος. Ο χώρος είναι πολύ όμορφος και πρακτικός καθώς διαθέτει όλες τις ανέσεις και τρία μπαλκόνια τα οποία σου προσφέρουν το κάθε ένα σκιά σε όλες τις ώρες της ημέρας. Απ’ όλα έχεις θέα τη θάλασσα του Ορκού και της Πλάκας ατενίζοντας στο βάθος την Πάρο. Όλες οι παραλίες από την Πλάκα μέχρι τη Μικρή Βίγλα είναι εξαιρετικά κοντά σε απόσταση περπατήματος.
Για τον οικοδεσπότη κ. Παναγιώτη δεν έχουμε λόγια. Πολύ φιλόξενος και περιποιητικός, με το χαμόγελο μας έδωσε όλες τις πληροφορίες του νησιού που τόσο καλά γνωρίζει και αγαπά. Εξαιρετικά τα σταφύλια του κτήματός που τα τιμήσαμε δεόντως.
Θα αποτελέσει για εμάς σίγουρα επιλογή και στο μέλλον καθώς εκτός των ανωτέρω το σημείο είναι ιδανικό και για όσους ασχολούνται με το wind/kitesurfιng.